**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ ZMLUVA O POSKYTOVANÍ SLUŽBY**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2025

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: [doplniť] a [doplniť], kontaktná osoba pre technické veci: Ing. Eduard Uhrin, telefón: + 421 (0)2 5950 2513, e-mail: uhrin.eduard@dpb.sk, kontaktná osoba pre zmluvné veci: Mgr. Herman Krampl, telefón: +421 (0)2 5950 1413, e-mail: krampl.herman@dpb.sk (ďalej len „**Objednávateľ**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o vykonávanie servisu a opravy klimatizačných zariadení a ich príslušenstva na pozáručných vozidlách, za účelom čoho realizoval zákazku podľa internej smernice ER 97/2017 o obstarávaní v podmienkach DPB, a.s. označenú interným číslom CP 12/2025 „**Servis a oprava klimatizácií na autobusoch2**“;
2. Poskytovateľ je úspešným uchádzačom verejného obstarávania na predmet zákazky CP 12/2025 „**Servis a oprava klimatizácií na autobusoch 2**“; a
3. Zmluvné strany majú záujem upraviť si vzájomné práva a povinnosti súvisiace s poskytovaním Služby;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Cena** znamená cena za poskytovanie Služby stanovená na základe jednotkových cien podľa Prílohy 1 Zmluvy – Špecifikácia Služby a jednotkové ceny;
3. **Miesto plnenia** znamená vozovne Objednávateľa, a to:
4. Vozovňa Trnávka a Jurajov dvor – Vajnorská 124, Bratislava;
5. Vozovňa Petržalka – Betliarska 8, Bratislava; alebo
6. Vozovňa Krasňany – Račianska 149, Bratislava,

pričom presné miesto plnenia bude Poskytovateľovi oznámené podľa článku 3 bod 3.2 Zmluvy;

1. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
2. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
3. **Pracovný deň** znamená deň, ktorý nie je sobotou, nedeľou, ani dňom pracovného pokoja, ani dňom pracovného voľna v Slovenskej republike;
4. **Protokol** znamená písomný protokol o vykonaní servisu alebo opravy klimatizácie na vozidle podpísaný zástupcami Zmluvných strán, ktorý potvrdzuje, že Poskytovateľ riadne a včas poskytol Objednávateľovi Službu, pričom vzor protokolu tvorí prílohu 2 Zmluvy – Protokol;
5. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
6. **Služba** znamená servis a oprava klimatizačných zariadení a ich príslušenstva na pozáručných vozidlách, pričom špecifikácia a rozsah Služby je obsahom Prílohy 1 Zmluvy – Špecifikácia Služby a jednotkové ceny;
7. **Zmluvná strana** znamená Objednávateľ a/alebo Poskytovateľ.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný
		len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie
		a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
8. **PREDMET ZMLUVY**
9. Predmetom Zmluvy je záväzok:
10. Poskytovateľa poskytovať Objednávateľovi Službu; a
11. Objednávateľa zaplatiť Poskytovateľovi Cenu;

 a to za podmienok stanovených Zmluvou.

1. Poskytovanie Služby bude uskutočnené na základe písomných objednávok podľa potrieb Objednávateľa v zmysle článku 3 bod 3.2 Zmluvy. V objednávkach bude presne určený rozsah poskytovaných Služieb a Miesto plnenia. Takto vystavené objednávky budú podkladom pre fakturáciu podľa článku 4 Zmluvy. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
2. Obchodovateľný objem počas trvania Zmluvy je v celkovej výške [**doplniť**] **EUR (slovom:** [**doplniť**] **eur) bez DPH** určený pre všetky Zmluvy, ktoré sú výsledkom verejného obstarávania na predmet zákazy č. CP 12/2025 „Servis a oprava klimatizácií na autobusoch“. Uvedený finančný objem je predpokladaný a Objednávateľ nie je povinný ho vyčerpať.
3. Objednávateľ je oprávnený oznámiť Poskytovateľovi zmenu predpokladaného počtu činností s súvislosti s poskytovaním Služby podľa Prílohy 1 Zmluvy, avšak len v takom rozsahu, aby táto zmena neprekročila obchodovateľný objem podľa tohto článku bod 2.3 Zmluvy.
4. **PODMIENKY POSKYTOVANIA SLUŽIEB**
	1. Poskytovateľ sa zaväzuje poskytovať Službu riadne a včas, s odbornou starostlivosťou, v Mieste plnenia, v rozsahu podľa Prílohy 1 Zmluvy a v rozsahu týždennej kapacity Poskytovateľa. Poskytovateľ je povinný poskytovať Službu za dodržania deklarovanej časovej náročnosti jednotlivých servisných úkonov uvedených v Prílohe 1 Zmluvy.
	2. Objednávateľ zašle Poskytovateľovi e-mailom na adresu kontaktnej osoby pre technické veci najneskôr 24 (dvadsaťštyri) hodín pred začatím poskytovania Služby požiadavku na poskytnutie Služby, v ktorej uvedie plánovaný počet vozidiel určených na servis alebo opravu klimatizačných zariadení, predpokladanú príčinu poruchy klimatizácie na vozidle alebo požiadavku na vykonanie servisného zásahu na vozidle a konkrétne Miesto plnenia.
	3. Objednávateľ pred pristavením vozidla na vykonanie servisného zásahu upovedomí Poskytovateľa o predpokladanej príčine poruchy, resp. o požiadavke na vykonanie servisného zásahu.
	4. Poskytovateľ je povinný poskytnúť Službu v lehote najneskôr **do 2 (dvoch) dní** odo dňa požiadavky podľa tohto článku bod 3.2 Zmluvy.
	5. Zmluvné strany sa dohodli, že s prihliadnutím na povahu, resp. príčinu poruchy klimatizačného zariadenia môže byť lehota plnenia podľa tohto článku bod 3.4 Zmluvy predĺžená, a to v prípade:
		* + 1. ak o predĺženie lehoty Poskytovateľ požiada z dôvodu, že nie je schopný lehotu plnenia podľa tohto článku bod 3.4 Zmluvy dodržať, o čom je povinný Objednávateľa bezodkladne informovať a uviesť novú lehotu plnenia; zmena lehoty plnenia podľa tohto bodu Zmluvy je možná len na základe písomného súhlasu Objednávateľa; alebo
				2. ak nie je v možnostiach Poskytovateľa dodržať lehotu plnenia podľa tohto článku bod 3.4 Zmluvy z dôvodu chýbajúceho náhradného dielu, pričom novú lehotu plnenia určí Objednávateľ s ohľadom na lehotu dodania chýbajúceho náhradného dielu.
	6. Zmluvné strany sa dohodli, že v prípade, ak nastane porucha klimatizačného zariadenia po poskytnutí Služby podľa Zmluvy, a táto porucha bráni uvedeniu vozidla do výpravy, Poskytovateľ je povinný túto poruchu odstrániť bez zbytočného odkladu, najneskôr však do 24 (dvadsiatichštyroch) hodín od jej nahlásenia Poskytovateľovi e-mailom kontaktnej osobe pre technické veci.
	7. Poskytovanie Služby sa vzťahuje na vozidlá – autobusy a ich klimatizačné zariadenia, ktoré sú bližšie špecifikované v Prílohe 1 Zmluvy.
	8. Zmluvné strany sa dohodli, že zoznam servisných úkonov v rámci poskytovania Služby a ich časová náročnosť sú uvedené v Prílohe 1 Zmluvy. Časová náročnosť servisných úkonov deklarovaná Poskytovateľom v Prílohe 1 Zmluvy predstavuje normu, ktorú Poskytovateľ nemôže prekročiť a ktorú Poskytovateľ deklaruje bez ohľadu na počet pracovníkov vykonávajúcich opravu vozidla. Poskytovateľ je oprávnený fakturovať Objednávateľovi maximálne skutočný čas strávený pri vykonávaní servisných úkonov v rámci poskytovania Služby. Zmluvné strany sa dohodli, že môžu pristúpiť k prehodnoteniu časovej náročnosti servisných úkonov podľa Prílohy 1 Zmluvy jedenkrát za štvrťrok, pokiaľ to bude opodstatnené vzhľadom na preukázateľnú skutočnú časovú náročnosť servisných úkonov. Zmena časovej náročnosti servisných úkonov bude realizovaná uzatvorením písomného dodatku k Zmluve.
	9. Zmluvné strany sú povinné po riadnom poskytnutí Služby podpísať Protokol. Služba sa bude považovať za riadne poskytnutú Objednávateľovi okamihom podpísania Protokolu oprávnenými zástupcami Zmluvných strán.
	10. Zmluvné strany sa dohodli, že všetky skutočnosti týkajúce sa vykonania servisného úkonu, vrátane vznesenia prípadných námietok, požiadaviek, pripomienok k servisnému zásahu budú uvedené v Protokole.
	11. Objednávateľ je povinný odovzdať Poskytovateľovi na účely riadneho poskytnutia Služby potrebné náhradné diely alebo chladiace médium, ktorých názov, počet a množstvo uvedenie v Protokole, pričom odovzdanie týchto náhradných dielov alebo chladiaceho média Poskytovateľovi potvrdí poverený zamestnanec Objednávateľa v Protokole svojim podpisom.
	12. Poskytovateľ je povinný zabezpečiť si vlastné servisné a technologické vybavenie potrebné pre zabezpečenie servisných úkonov, vrátane dopravy na Miesto plnenia, na vlastné náklady.
	13. Zmluvné strany sa zaväzujú, že počas trvania Zmluvy budú navzájom spolupracovať a vyvinú súčinnosť potrebnú na dosiahnutie účelu Zmluvy.
5. **CENA ZA SLUŽBY A PLATOBNÉ PODMIENKY**
6. Cena je stanovená na základe jednotkových cien podľa Prílohy 1 Zmluvy a je konečná, bez možnosti doúčtovania ďalších nákladov. V Cene bez DPH sú zahrnuté všetky náklady, ktoré sú spojené s poskytovaním Služby, vrátane nákladov na dopravu Poskytovateľa do/z Miesta plnenia. Pri DPH sa bude postupovať podľa osobitných predpisov.
7. Právo Poskytovateľa na zaplatenie Ceny vzniká riadnym poskytnutím Služby podľa článku 3 bod 3.4 Zmluvy. Poskytovateľ vystaví Objednávateľovi faktúru na zaplatenie Ceny za skutočne vykonané plnenie a doručí ju Objednávateľovi najneskôr do 10. (desiateho) dňa v mesiaci nasledujúcom po kalendárnom mesiaci, v ktorom boli Služby poskytnuté, pričom prílohami faktúry bude príslušná objednávka a Protokol.
8. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená príslušná objednávka a Protokol. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
9. Cena je splatná do **60 (šesťdesiat) dní** odo dňa doručenia faktúry. Ak deň splatnosti Ceny pripadne na sobotu, nedeľu alebo sviatok, splatnosť takejto faktúry sa posúva na najbližší nasledujúci Pracovný deň. Cena sa považuje za zaplatenú dňom odpísania fakturovanej sumy vo výške Ceny z účtu Objednávateľa na účet Poskytovateľa uvedený v záhlaví Zmluvy.
10. V prípade, že Poskytovateľ v čase vystavenia objednávky nie je registrovaným platcom DPH a stane sa ním v čase od prijatia objednávky do dodania predmetu objednávky, ponúknutá cena sa bude považovať za Cenu s DPH a Poskytovateľ nemá právo na navýšenie Ceny o DPH.
11. **ZODPOVEDNOSŤ ZA VADY, ZÁRUKA A ZÁRUČNÁ DOBA**
	1. Poskytovateľ poskytuje na poskytnutú Službu záruku **6 (šesť) mesiacov**, pričom záručná doba začína plynúť odo dňa riadneho poskytnutia Služby podľa článku 3 bod 3.9 Zmluvy. Záručná doba sa predlžuje o dobu odo dňa uplatnenia reklamácie po deň odstránenia vád poskytnutej Služby.
	2. Poskytovateľ ručí za to, že výsledky poskytnutej Služby budú mať počas celej záručnej doby vlastnosti dohodnuté Zmluvou, zodpovedajúce právnym a technickým normám a predpisom, že Služba bude poskytnutá bez vád, ktoré by rušili alebo znižovali jej kvalitu.
	3. Poskytovateľ zodpovedá za riadne a včasné plnenie záväzkov vyplývajúcich zo Zmluvy. Poskytovateľ zodpovedá aj za skryté vady poskytnutej Služby, ktoré Objednávateľ zistil po poskytnutí Služby. Objednávateľ je povinný Poskytovateľovi písomne oznámiť vadu poskytnutej Služby bezodkladne po tom, čo ju zistil. V prípade, že sa preukáže zodpovednosť Poskytovateľa za skryté vady počas záručnej doby, je Poskytovateľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
	4. Objednávateľ bez zbytočného odkladu písomne oznámi Poskytovateľovi vady poskytnutej Služby, ktoré sa vyskytli v rámci záručnej doby, pričom v oznámení popíše chyby a uvedie ako sa prejavujú. Na základe písomnej reklamácie Objednávateľa podľa predchádzajúcej vety je Poskytovateľ povinný na svoje náklady a bez zbytočného odkladu odstrániť počas záručnej doby reklamované vady poskytnutej Služby, a to aj v prípade, ak sa domnieva, že za reklamované vady nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Poskytovateľ.
	5. Poskytovateľ je povinný odstrániť vady poskytnutej služby **bezodkladne, najneskôr však do 24 (dvadsiatichštyroch) hodín** odo dňa doručenia písomnej reklamácie Objednávateľa.
	6. Pokiaľ Poskytovateľ nesplní svoju povinnosť odstrániť vady v lehote stanovenej v písomnom oznámení Objednávateľa podľa tohto článku bod 5.5 Zmluvy, je Objednávateľ oprávnený tieto vady sám alebo pomocou tretej osoby odstrániť a Poskytovateľ je povinný uhradiť náklady na odstránenie vád. Takýmto postupom Objednávateľa alebo inej oprávnenej osoby nie je dotknutá záruka poskytnutá Poskytovateľom.
	7. Objednávateľ má právo na úhradu preukázateľných sankcií, udelených mu zo strany štátneho odborného dozoru v dôsledku porušenia zmluvných povinností zo strany Poskytovateľa.
	8. Poskytovateľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Poskytovateľ Objednávateľa písomne upozornil a Objednávateľ na ich dodržaní aj napriek tomu trval. Poskytovateľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Poskytovateľ nemohol odvrátiť alebo prekonať, ani ju v dobe vzniku predvídať.
	9. Zmluvné strany sa dohodli, že zodpovednosť za vady sa ďalej spravuje príslušnými ustanoveniami Obchodného zákonníka.
12. **SANKCIE**
13. V prípade porušenia zmluvnej povinnosti Poskytovateľa poskytnúť Službu riadne alebo včas v rozsahu podľa článku 3 bod 3.1 v lehote plnenia podľa článku 3 bod 3.4, 3.5 alebo 3.6 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 200 (dvesto) EUR za každý deň omeškania, a to aj opakovane.
14. V prípade, ak sa Objednávateľ dostane do omeškania so zaplatením Ceny, Poskytovateľ je oprávnený
od Objednávateľa požadovať zaplatenie úroku z omeškania vo výške 0,022 % z nezaplatenej Ceny za každý deň omeškania.
15. V prípade porušenia zmluvnej povinnosti Poskytovateľa vybaviť reklamáciu včas podľa článku 5 bod 5.5 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 150 (stopäťdesiat) EUR za každý deň omeškania, a to aj opakovane.
16. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bod 6.1 a/alebo 6.3 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty Poskytovateľovi. Uplatnením zmluvnej pokuty nie je dotknuté právo Objednávateľa na náhradu škody.
17. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
18. Objednávateľ si v prípade nároku na zaplatenie sankcie a/alebo nároku na náhradu škody môže sankciu a/alebo škodu odpočítať z akýchkoľvek čiastok splatných v prospech Poskytovateľa.
19. **VYHLÁSENIA A ZÁRUKY**
20. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:
21. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
22. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby,
a riadne plní všetky povinnosti, porušenie ktorých by mohlo viesť k jeho zrušeniu;
23. je zapísaný v Registri partnerov verejného sektora, pokiaľ sa naňho takáto povinnosť vzťahuje;
24. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom
v tejto súvislosti nie je najmä odporovateľným právnym úkonom; a
25. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.

1. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku bod 7.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
2. Pokiaľ sa preukáže, že ktorékoľvek z vyhlásení Poskytovateľa uvedených v tomto článku bod 7.1 Zmluvy nebolo
v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým
v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi
v dôsledku skutočností, ktoré sú obsahom tohto vyhlásenia.
3. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
4. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
5. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
6. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby, a riadne plní všetky povinnosti, porušenie ktorých by mohlo viesť k jeho zrušeniu.
7. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
8. Poskytovateľ berie na vedomie, že Obstarávateľ má záujem o poskytnutie Služby v súlade so zásadami spoločensky zodpovedného verejného obstarávania zohľadňujúceho dopady najmä v oblasti zamestnanosti, sociálnych a pracovných práv a životného prostredia, na základe čoho sa Poskytovateľ zaväzuje pri poskytovaní Služby najmä

1. zaistiť legálne zamestnávanie, rovnoprávne a dôstojné pracovné podmienky a zodpovedajúcu úroveň bezpečnosti pre všetky osoby, ktoré sa budú na poskytovaní Služby podieľať;
2. pokiaľ je to možné, minimalizovať dopad na životné prostredie, rešpektovať udržateľnosť a možnosť cirkulárnej ekonomiky;
3. pokiaľ je to možné a vhodné, implementovať nové alebo zlepšené produkty, služby alebo postupy súvisiace s poskytovaním Služby;
4. dodržiavať rovnosť pracovných podmienok a bezpečnosti práce.

Splnenie požiadaviek spoločensky zodpovedného verejného obstarávania podľa tohto bodu Zmluvy sa Poskytovateľ zaväzuje zaistiť aj u svojich Subdodávateľov.

1. **KOMUNIKÁCIA**
2. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
3. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
4. v deň doručenia zásielky, ak bola zásielka doručená osobne alebo kuriérnou službou; alebo
5. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
6. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
7. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
8. **TRVANIE A ZÁNIK ZMLUVY**
9. Zmluva sa uzatvára na dobu určitú, **a to:**
10. na **24 (dvadsaťštyri) mesiacov** odo dňa účinnosti Zmluvy; alebo
11. do vyčerpania obchodovateľného objemu podľa článku 2 bod 2.3 Zmluvy,

podľa toho, ktorý z vyššie uvedených skutočností nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.3 Zmluvy počas 24 (dvadsiatich štyroch) mesiacov odo dňa účinnosti Zmluvy, môže byť Zmluva na návrh Objednávateľa za podmienok stanovených Zákonom o verejnom obstarávaní predĺžená do vyčerpania obchodovateľného objemu na základe písomného dodatku k Zmluve.

1. Zmluva môže byť ukončená aj skôr ako je uvedené v tomto článku bod 9.1 Zmluvy, a to jednostranným odstúpením od Zmluvy, písomnou výpoveďou, alebo písomnou dohodou Zmluvných strán.
2. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
3. Za podstatné porušenie Zmluvy Objednávateľ považuje prípady, ak:
4. Poskytovateľ neposkytne Službu riadne alebo včas v lehote plnenia podľa článku 3 bod 3.4, 3.5 alebo3.6 Zmluvy;
5. poskytnuté Služby nebudú zodpovedať vlastnostiam dohodnutým v Zmluve a/alebo objednávke, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. Poskytovateľ poverí poskytovaním Služby také osoby, ktoré nie sú odborne spôsobilé na vykonávanie príslušných činností;
7. Poskytovateľ nevybaví reklamáciu v súlade s článkom 5 Zmluvy; a/alebo
8. sa niektoré z vyhlásení Poskytovateľa podľa článku 7 bod 7.1 Zmluvy ukáže ako nepravdivé.
9. Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 7 bod 7.4 Zmluvy ukáže ako nepravdivé.
10. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
11. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
12. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
13. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi na adresu jeho sídla uvedenú v záhlaví Zmluvy, pričom výpovedná lehote je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky doručené Poskytovateľovi pred dátumom odoslania výpovede Poskytovateľovi zostávajú platné a budú vysporiadané v zmysle ustanovení Zmluvy.
14. Zmluva zaniká aj na základe písomnej dohody Zmluvných strán.
15. **ZÁVEREČNÉ USTANOVENIA**
16. Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.
17. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
18. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
19. Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
20. Zmluvné strany sa dohodli v rozsahu, v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
21. Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
22. Zmluvu možno meniť a dopĺňať ju len písomne, a to na základe dohody Zmluvných strán podpísanej Zmluvnými stranami a v súlade so Zákonom o verejnom obstarávaní.
23. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
24. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
25. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
26. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Poskytovateľ dostane 1 (jeden) jej rovnopis.

Prílohy:

Príloha 1 - Špecifikácia Služby a Cena

Príloha 2 – Protokol

**PRÍLOHA 1**

**ŠPECIFIKÁCIA SLUŽBY A CENA**

**Predmetom zákazky je poskytovanie služby** – servis a oprava klimatizačných zariadení a ich príslušenstva na vozidlách

**Typy klimatizačných jednotiek**

Objednávateľ požaduje od Poskytovateľa vykonávať pozáručný servis a opravu klimatizačných jednotiek na týchto typoch klimatizácií:

* Webasto, (vozidlá SOR NB 12 City, NB 18 City)
* Eberspächer (vozidlá Iveco Urbanway 10,5 m a 12 m, Solaris Urbino 8,6m, Solaris 10m, SOR

 NS12, Otokar Kent 18m)

* Spheros Aerosphere (vozidlá Mercedes-Benz CapaCity)
* Konvekta (vozidlá Solaris Urbino 18m)
* Goss chladíci technika (vozidlá SOR ENS 12, SOR EBN 8)
* Auto – Klima (vozidlá Rošero First)

**Požiadavky obstarávateľa**

1. **Servis a oprava klimatizácií – činnosti:**
2. oprava a kontrola zapojenia elektrickej časti zariadení klimatizácie
3. výmena kompresora klimatizácie
4. výmena spojky kompresora
5. výmena expanzného ventilu
6. výmena zámrazového čidla
7. výmena tlakového snímača
8. výmena dehydrátora
9. výmena výparníka klimatizácie
10. výmena ventilátora
11. výmena kondenzátora
12. výmena elektromagnetického ventilu
13. výmena filtra chladiva
14. výmena recyklačných filtrov
15. oprava vyššie nešpecifikovaných porúch, resp. výmena náhradných dielov (podľa rozhodnutia

a požiadaviek obstarávateľa)

1. **Diagnostika poruchy a únikov klimatizácie**
2. **Plnenie klimatizácie**
3. **Skúška dusíkom**
4. **Komplexná údržba klimatizácie**

**Ďalšie požiadavky**

* poskytovateľ služieb je povinný vykonať servis a opravu klimatizácií, resp. výmenu jednotlivých komponentov a náhradných dielov (podľa požiadaviek uvedených v bode 1) až 4)) a/alebo odstrániť zistenú závadu tak, aby bola zabezpečená bezporuchová funkčnosť klimatizácie na vozidlách, resp. bezporuchová funkčnosť vymenených komponentov a náhradných dielov klimatizácie
* poskytovateľ služieb je povinný zabezpečiť vykonanie servisného zásahu tak, aby zistená vada a úkon boli odstránené a vozidlo uvedené do prevádzky v lehote do 2 (dvoch) dní od doručenia požiadavky na vykonanie servisného zásahu objednávateľom;
* v prípade, že nastane porucha klimatizačného systému po vykonaní predchádzajúceho servisu alebo opravy zo strany poskytovateľa a táto porucha bráni uvedeniu vozidla do výpravy, poskytovateľ je povinný túto poruchu odstrániť bez zbytočného odkladu, najneskôr však do 24 hodín;
* servisné úkony budú realizované na 4 prevádzkach v priestoroch objednávateľa (Vozovňa Jurajov dvor, Vozovňa Trnávka, Vozovňa Petržalka, Vozovňa Krasňany);
* poskytovateľ je povinný zabezpečiť servis a opravu klimatizácií na všetkých štyroch prevádzkach súčasne;
* poskytovateľ je povinný zabezpečiť si vlastné servisné a technologické vybavenie potrebné pre zabezpečenie všetkých servisných úkonov, vrátane dopravy vo vlastnej réžii na miesto servisného zásahu;
* objednávateľ poskytne poskytovateľovi na vykonanie služby plničku klimatizácie, elektrickú energiu a plniace chladivo do klimatizácie
* zamestnanci poskytovateľa musia vedieť predložiť platné doklady, ktoré ich oprávňujú na prácu s F-plynmi a prácu na klimatizačných zariadeniach;
* objednávateľ požaduje od poskytovateľa poskytnutie týždennej kapacity v rozsahu minimálne **80 hodín/1 prevádzka**;
* všetky vykonané servisné úkony vrátane ich výpisu a dĺžky trvania jednotlivých úkonov uvedie poskytovateľ v Protokole o vykonaní servisu alebo opravy klimatizácie na vozidle uvedenom v Prílohe 2;
* poskytovateľ poskytuje záruku na vykonané servisné úkony v dĺžke minimálne 6 mesiacov;
* časová náročnosť servisných úkonov deklarovaná poskytovateľom služieb v tabuľke úkonov uvedenej v Prílohe 1 predstavuje normu, ktorú poskytovateľ nemôže prekročiť a ktorú poskytovateľ deklaruje bez ohľadu na počet pracovníkov vykonávajúcich opravu vozidla

**PRÍLOHA 2**

**Protokol o vykonaní servisu alebo opravy klimatizácie na vozidle**

Odberateľ:

|  |  |
| --- | --- |
| Názov spoločnosti: | Dopravný podnik Bratislava, a.s. |
| Adresa spoločnosti: | Olejkárska 1, 814 52 Bratislava |
| IČO: | 00 492 736 |
| Kontaktná osoba pre technické veci: | Ing. Eduard Uhrin +421 (0)2 5950 2513 |

Poskytovateľ:

|  |  |
| --- | --- |
| Názov spoločnosti: |  |
| Adresa sídla / prevádzky: |  |
| PSČ: |  |
| Mesto: |  |
| E-mail: |  |
| Tel.: |  |
| IČO: |  |
| DIČ: |  |
| IČ DPH: |  |

Servisný technik:

|  |  |
| --- | --- |
| Meno a priezvisko: |  |
| Dátum a čas servisu: |  |
| Vozovňa a technická prevádzka: |  |
| Interné číslo vozidla: |  |

Popis servisného zásahu alebo opravy času vykonaných servisných prác vrátane dodaného materiálu a tovaru:

|  |  |  |  |
| --- | --- | --- | --- |
| Por. č. | Vykonaný servisný úkon | Trvanie servis. úkonu | Použitý materiál, príp. poznámka k servisnému úkonu |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Prevzal/skontroloval (miesto a dátum):

Príchod vozidla do dielne: Odchod vozidla z dielne:

Objednávateľ: Poskytovateľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **Kalkulácia nákladov** |  |  |  |  |
|  |  |  |  |  |
| **Úkon/služba** | **MJ** | **Cena bez DPH/MJ** | **Predpokladaný počet činností** | **Cena spolu bez DPH [doplniť]** |
| **1. Servis a oprava klimatizácií**  | **hod** | [doplniť] | 1750 | [doplniť] |
| **2. Diagnostika poruchy a únikov klimatizácie**  | **hod** | [doplniť] | 700 | [doplniť] |
| **3. Plnenie klimatizácie** | **hod** | [doplniť] | 700 | [doplniť] |
| **4. Skúška dusíkom**  | **hod** | [doplniť] | 700 | [doplniť] |
| **5. Komplexná údržba klimatizácie** | **hod** | [doplniť] | 700 | [doplniť] |
| **Súhrnná cena za všetky činnosti spolu bez DPH** | [doplniť] |
|  |  |  |  |  |
| **Tabuľka časovej náročnosti úkonov** |  |  |  |  |
|  |  |  |  |  |
| **Úkon / služba** | **Časová náročnosť úkonu (hod)** |  |  |
| **1. Servis a oprava klimatizácií - činnosti:**  | [doplniť] |  |  |
| *a) oprava a kontrola zapojenia elektrickej časti zariadení klimatizácie* | [doplniť] |  |  |
| *b) výmena kompresora klimatizácie* | [doplniť] |  |  |
| *c) výmena spojky kompresora* | [doplniť] |  |  |
| *d) výmena expanzného ventilu* | [doplniť] |  |  |
| *e) výmena zámrazového čidla* | [doplniť] |  |  |
| *f) výmena tlakového snímača* | [doplniť] |  |  |
| *g) výmena dehydrátora* | [doplniť] |  |  |
| *h) výmena výparníka klimatizácie* | [doplniť] |  |  |
| *i) výmena ventilátora* | [doplniť] |  |  |
| *j) výmena kondenzátora* | [doplniť] |  |  |
| *k) výmena elektromagnetického ventilu* | [doplniť] |  |  |
| *l) výmena filtra chladiva* | [doplniť] |  |  |
| *m) výmena recyklačných filtrov* | [doplniť] |  |  |
| *l) oprava vyššie nešpecifikovaných porúch, resp. výmena náhradných dielov (podľa rozhodnutia a požiadaviek obstarávateľa); časová norma nesmie prekročiť normy udávané výrobcom vozidla alebo bežné nastavenie normy, ktorú používa obstarávateľ*  | [doplniť] |  |  |
| **2. Diagnostika poruchy a únikov klimatizácie**  | [doplniť] |  |  |
| **3. Plnenie klimatizácie** | [doplniť] |  |  |
| **4. Skúška dusíkom** | [doplniť] |  |  |
| **5. Komplexná údržba klimatizácie** | [doplniť] |  |  |
| *a)výmena filtra chladiva* | [doplniť] |  |  |
| *b) výmena recyklačných filtrov* | [doplniť] |  |  |
| *c)kontrola spojky kompresora* | [doplniť] |  |  |
| *d)kontrola spojky kompresora* | [doplniť] |  |  |
| *e)kontrola tesnosti* | [doplniť] |  |  |
| *f) kontrola elektrický spojov klimatizácie* | [doplniť] |  |  |
| *g)kontrola tesnosti kompresora* | [doplniť] |  |  |
| *h) odskúšanie funkčnosti klimatizácie* | [doplniť] |  |  |

**PODPISY ZMLUVNÝCH STRÁN**

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: [doplniť]

Funkcia: [doplniť]

Meno: [doplniť]

Funkcia: [doplniť]

V [doplniť] dňa \_\_\_\_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]